b'\n_START_ARTICLE_\nFabinho\n_START_SECTION_\nFluminsense\n_START_PARAGRAPH_\nFabinho begyndte sin karreire i Fluminense. Han blev kun kaldt ind til f\xc3\xb8rsteholdet \xc3\xa9n gang d. 20. maj 2012, men kom aldrig p\xc3\xa5 banen. Han forlod klubben uden nogle optr\xc3\xa6dener for klubben.\n_START_SECTION_\nRio Ave og Real Madrid\n_START_PARAGRAPH_\n8. juni 2012, tiltr\xc3\xa5dte Fabinho Rio Ave p\xc3\xa5 en seks\xc3\xa5rig aftale. Efter en m\xc3\xa5ned i Rio Ave blev Fabinho dog udlejet resten af s\xc3\xa6sonen til Real Madrid Castilla. D. 28. april 2013 scorede han sit f\xc3\xb8rste m\xc3\xa5l for klubben, da han i overtiden udlignede til 3-3 mod CD Numancia. _NEWLINE_Han fik sin debut for Real Madrid d. 8. maj 2013, da han fik 14 minutter i en 6-2 sejr over M\xc3\xa1laga p\xc3\xa5 Santiago Bernab\xc3\xa9u, hvor han bl.a. assisterede \xc3\x81ngel Di Mar\xc3\xada ved det sjette m\xc3\xa5l.\n_START_SECTION_\nAS Monaco\n_START_PARAGRAPH_\nD. 19. juli 2013 blev Fabinho lejet ud til AS Monaco for resten af s\xc3\xa6sonen. Efter 2013-14 s\xc3\xa6sonen blev Fabinho endnu engang udlejet til Monaco, hvor han bl.a. scorede sit f\xc3\xb8rste Champions League-m\xc3\xa5l mod Zenit i en 2-0 sejr. _NEWLINE_19. maj 2015 efter to udlejede s\xc3\xa6soner i Monaco, blev Monaco og Rio Ave enige om et permanent k\xc3\xb8b af Fabinho. Fabinho underskrev herefter en fire\xc3\xa5rig kontrakt med Monaco indtil 30. juni 2019.\n_START_SECTION_\nLiverpool\n_START_PARAGRAPH_\n28. maj 2018 blev det annonceret, at Premier League-klubben Liverpool og Fabinho var blevet enige om en langtidskontrakt.\n_START_SECTION_\nInternational karriere\n_START_PARAGRAPH_\nFabinho fik sin debut for det brasilianske fodboldlandshold i en venskabskamp mod Mexico d. 7. juni 2015. Fabinho var inkluderet i 23-mands truppen til Copa Am\xc3\xa9rica 2015, men fik ikke spilletid i turneringen.'